Forårets kommen betyder nye parkeringsregler. Fra 1. marts er det ikke længere tilladt at parkere eller standse på fortov, cykelstier eller gangstier i byer. Tidligere har det været op til den enkelte kommune at fastsætte parkeringsreglerne, og blandt andet i Thisted Kommune har det været tilladt at parkere med to hjul oppe på fortovet. Nu er der ens regler i hele landet, og det medfører altså ændringer i nogle kommuner. Det koster 510 kroner at holde ulovligt parkeret på offentlig vej, og som noget nyt kan du nu få op til tre bøder for samme forseelse. Der kan nemlig udskrives en ny bøde hvert døgn, så det kan altså blive en dyr fornøjelse, hvis bilen tager sig nogle fridage på fortovet.

Referat:
Nye regler gør, at det ikke længere er tilladt at parkere på fortov, cykelstier og gangstier inden for bygrænser.